Каталонска човечка кула

Каталонската човечка кула е гимнастичка формација изградена традиционално за фестивали во дел од Каталонија (Шпанија), која сега се наоѓа во остатокот од Каталонија, на Балеарските Острови и во Валенсија.

На 16 ноември 2010 година, овие формации биле прогласени од УНЕСКО за ремек-дела на усното и нематеријалното наследство на човештвото.

 Потекло 
Иако е основана на претходно традиционална Муишеранга од Алгемеси во Валенсија, традицијата за човечки кули во Каталонија потекнува од група во градот Валс, во близина на градот Тарагона, првпат документирани во 1712 година. Во текот на 18 век, се прошириле и во други градови во областа, а дури во последните 50 години практиката на градење човечки кули почнала да се шири во остатокот од Каталонија. Интересот за овие формации почнал да расте во 1960-тите и 1970-тите. Во 1980-тите, со вклучувањето на жените во оваа дисциплина овозможило кулите да се градат и на 9 и 10 ката. Додека биле во Каталонија, групата се фокусирала повеќе на акробатската природа на градењето на сѐ повисоки човечки кули.

Во 2015 година 99 групи учествувале во настан, вклучувајќи ги и групите кои ја конструирале највисоката човечка кула досега, 10 нивоа на луѓе со по четворица на секое ниво. Овие икони на каталонската култура и спорт биле претставени на церемониите на отворање на Летните олимписки игри во Барселона 1992 година.

 Кастел (кулата) 

На каталонски, зборот castell буквално се преведува како замок, но неговото значење во овој случај е човечка кула.

Човечката кула се смета за успешна кога склопувањето и расклопувањето може да се направат целосно едноподруго. Акробацијата е завршена штом сите кастелери ќе се искачат на нивните назначени места, и оној што е најгоре ќе се искачи на своето место на врвот и ќе крене една отворена рака. 

Настрана од луѓето кои се качуваат за да ги формираат горните делови на кулата, потребни се други за да се формира долната основа на кулата, за да се одржи нејзината тежина. Членовите на основата (најчесто мажи) исто така дејствуваат како „заштитна мрежа“ доколку структурата на кулата се урне, амортизирајќи го падот на луѓето од горните нивоа. 

 Облека 
мини|Тројца кастељери облечени во традиционални униформи со бели панталони и појас што се користи како потпора и држач.
Вообичаено е членовите на групата да носат бели панталони, црн појас, бандана и кошула во боја карактеристична за дадена кола, често со амблем на тимот. На пример, тимот Кастељери на Барселона носи црвени кошули додека Кастељери на Вилафранка носат зелени кошули.Bencomo, Aida Ribot, Castells in The Construction of a Catalan Community: Body, Language, and Identity amidst Catalonia's National Debate. University of California San Diego. 2020.

Појасот е најважниот дел од нивната облека. Ја претставува традицијата како целина. Се верува дека појасот го поддржува и долниот дел на грбот и го користат другите членови на тимот како потпора или држач кога се искачуваат на кулата. Ова парче ткаенина варира по должина и ширина и зависи од положбата на учесникот внатре во кулата, како и од изборот. Должината на појасот се движи од 1,5 до 12 метри, и обично е пократок за оние што се повисоко на кулата. Учесниците обично се боси за да се минимизираат повредите еден на друг додека се искачуваат до своите позиции, а исто така и заради чувствителноста при балансирање и подобро да се чувствуваат и да се држат еден со друг.

 Структура 
Распоредот на учесниците може да биде во повеќестепена структура, а највисоката има височина која се протега од девет или десет луѓе од земјата нагоре. Мотото на кастељерите е „Сила, рамнотежа, храброст и здрав разум“. Ова мото е преземено од стих на Жозеп Анселм Клаве, каталонски политичар и композитор.Miralles, Eloi. Fem Pinya! Els castells, símbol i expressió del nostre poble. Barcelona: Diàfora, 1981..

 Безбедност 
Несреќите се ретки за време на изградбата на човечката кула, сепак, како и на секој друг преполн културен настан, во близина се стационирани амбулантни возила во случај на некое лице да му треба итна помош. Се случуваат фатални несреќи, а една несреќа е од 15 септември 2011 година кога маж го скрши вториот вратен пршлен откако падна од човечката кула. На 23 јули 2006 година, во Матаро, еден млад каталонец паднал при формирањето на човечката кула и починал. Ова довело до барање за специјално дизајнирани шлемови за сите деца кои учествуваат во оваа акробација. Има само четири регистрирани смртни случаи од учество во човечките кули. Од воведувањето на шлемовите, немало случаи на трауматски повреди на мозокот кај децата кои учествуваат во замоците.десно|мини| Споменик во Тарагона 
 Поврзано 

 Акробатска гимнастика
 Говинда спорт, слична традиција во Индија.
 Муишеранга

 Наводи 

 Надворшни врски 

 Human Towers World – A site to know more about Human Towers, types, groups, events or image galleries.
 Catalan-English vocabulary for castells
 Som Castells  Documentary short film.
 Coordinadora de Colles Castelleres de Catalunya (Official Association of Casteller Teams) 
 Human Towers!  – slideshow by Life magazine
 lapinya.cat, a Castells forum 
 Visually informative video by Mike Randolph, a freelance journalist living in Spain
 The site of the biannual castells competition held in Tarragona
 Lavila

Категорија:Каталонски фолклор
Категорија:Нематеријално културно наследство